Archifau Gorffennaf 2012	Cymraes yn chwarae pel-droed yn y Gemau Olympaidd
Categorïau:	Stadiwm y Mileniwm	Glyn Griffiths | 11:17, Dydd Mercher, 25 Gorffennaf 2012
Os ydych y deall eich peldroed, fe fyddwch yn deall yn hollol yr hyn dwi' newydd ddweud! Os wnaiff Sbaen lwyddo i orffen ar y brig yng Ngrŵp D, yna caf eu gweld hwy hefyd yn Old Trafford ar y Sadwrn dilynol yng ngêm yr wyth olaf. Tybed a fydd y dull a welwyd yn Ewro 2012 o chwarae heb flaenwr penodol yn cael ei efelychu yn y tîm Olympaidd?
Mae swyddogion canolog Uwchgynghrair Cymru yn gweithio'n brysur i wella safonau oddi ar y cae. Hwyrach y dylid hefyd edrych yn fanylach ar beth yn union sydd yn cael ei wneud o fewn y clybiau i gynhyrchu, cynnal a hefyd denu chwaraewyr o safon uwch. Llyfrnodi gyda
Roedd Dinas Bangor yn llawn gobaith ar ôl teithio draw i Foldova i wynebu Zimbru Chisinau yn dilyn gêm ddi-sgôr ar Nantporth, ond er ymdrech deg, colli o ddwy gol i un oedd yr hanes. Gwelais y gêm yn ei chyfanrwydd ar y rhyngrwyd, ac er i Fangor ddechrau yn ddisgybledig roedd dwy gol o fewn tri munud o gwmpas yr hanner awr yn ddigon i gipio buddugoliaeth i Zimbru. Ond nid hawdd oedd hyn gyda Mark Smyth y rhwydo i Fangor funud cyn yr egwyl ac yn codi gobeithion. Parhawyd y tensiwn drwy'r ail hanner - ymdrech Chris Jones yn cael ei chlirio oddi ar y llinell, ac yna yn yr eiliadau olaf peniad Dave Morley yn dod mor agos wrth grafu dros ben y trawst.
Ymysg yr holl stŵr a ffrwgwd ynglŷn â thîm peldroed GB, mae'r dadleuon, o bob ochor, yn mynd ati i bob cyfeiriad. Dwi eisoes wedi gwrando ar bobol yn honni mai gwarth ydi bod yn Brydeiniwr wrth chwarae i dîm GB, gan ddefnyddio cyfrwng cyhoeddus Prydeinig i wneud hynny! Dwi hefyd wedi gwrando ar bobol sydd yn gweithio o fewn sefydliadau cyfreithiol sy'n parchu a dilyn deddfau Prydain ac yn lladd ar chwaraewyr peldroed am fod yn fodlon i chwarae dros dîm GB. Hyd y gwn i tydi deddfau Hywel Dda heb gael eu gwireddu ar hyd a llêd y drefn gyfreithiol a deddfol yng Nghymru'r hyd yn hyn! Does fawr o gefnogaeth gan Gymdeithas Beldroed Cymru i'r tîm GB, ond pan ddaw yn amser i unigolion derbyn anrhydedd gan y Frenhines, mae pethau'n wahanol! Ie, cymhleth iawn. Tydw'i eto i weld tystiolaeth fod FIFA, na unrhyw gorff arall, yn barod i ddiddymu bodolaeth Cymru (na'r Alban, Gogledd Iwerddon - na chwaith Lloegr) ar draul bodolaeth Brydeinig, ond petai hyn yn fwriad, siawns na fyddant yn ceisio gwneud hyn fodd bynnag, heb fod angen Gemau Olympaidd i gorddi'r dyfroedd. Mae llawer o'r rhai sydd yn gwrthwynebu'r cysyniad o dîm Prydeinig yn barod iawn i gefnogi timau o Gymru sydd yn chwarae o fewn cyfundrefn Lloegr, a gyda llawer o'r dilynwyr hynny wedi gweld nemor ychydig iawn o gemau o fewn Uwchgynghrair Cymru. Faint tybed a aeth i weld y timau Cymreig yn chwarae yng nghystadlaethau Ewropeaidd yn ddiweddar? Sefyllfa gymhleth gydag anghysondeb o bob cyfeiriad. Ond, daeth un peth i'm sylw sydd yn fy siomi yn enfawr, ac i mi yn sefyllfa hollol annheg. Ymddengys fod FIFA wedi cyhoeddi y byddai unrhyw chwaraewr sydd yn derbyn cardiau melyn, neu goch, yng nghystadleuaeth peldroed y Gemau Olympaidd yn gorfod colli gemau dilynol i'w gwledydd fel cosb. Felly, yn syml iawn, petai unrhyw un o'r chwaraewyr Cymreig yn derbyn cerdyn coch wrth chwarae i dîm GB, yna fe fyddant yn cael eu gwahardd rhag chwarae dros Gymru yn y gemau sydd ddilyn, sef y gemau cymhwyso ar gyfer Cwpan y Byd. Pam fod rhaid i hyn fod? Os yw chwaraewr yn cael ei anfon o'r cae mewn gêm Ewropeaidd yna bydd yn colli gêm o fewn y gystadleuaeth honno, nid yn yr Uwchgynghrair neu unrhyw gêm arall mae yn cystadlu ynddo. Pam felly na allai trefn debyg fodoli ble mae cerdyn coch yn arwain at waharddiad o fewn trefn y Gemau Olympaidd, eleni neu yn y dyfodol, ac a ydi'n briodol i wahardd rhywun tra'n chwarae i un tîm (sef tîm GB) rhag chwarae i dîm arall, megis Cymru? Mae yna ddigon o ddadlau, siarad, a malu awyr wedi bod ynglŷn â thîm GB. Fe fyddai'n dda gen i weld y peth i gyd drosodd! Wedi'r cwbl, yr hyn sydd gennym ydi criw o fechgyn talentog sydd wedi derbyn y gwahoddiad i chwarae peldroed, ac i gystadlu (fel cystadleuwyr o bob camp arall bron) yn y Gemau Olympaidd. Dim gwleidyddwyr mohonynt, nac arf i bobol eraill eu defnyddio ar gyfer eu hagenda personol. Mae'r aelodau o dîm Cymru, sydd wedi eu cynnwys yng ngharfan tîm GB cystal Cymry ac unrhyw un arall, a gwell o bosibl na llawer ohonom. Mae'n hen amser i godi'r bwgan oddi ar eu cefnau a rhoi terfyn ar geisio eu defnyddio fel esgus am fynegi barn bersonol a hynny yn aml gan bobol sydd wedi gwneud dim gwell na dangos agwedd dwy wynebol sydd yn gwneud dim lles i unrhyw un. Gyda llaw, dwi ond yn gobeithio na fydd y chwaraewyr hynny sydd yn gyndyn o ganu 'Hen Wlad Fy Nhadau' yn cael eu gweld yn canu 'God Save The Queen' cyn y Gemau Olympaidd! Ie cymhleth iawn, ac os ydw innau hefyd yn swnio fel rhywun dau wynebog - hei!, pwy sy'n poeni, mae yna ddigon ohonom wedi codi ein pennau a mynnu cael ein clywed o fewn y cyd-destun yma dros yr wythnosau diwethaf!
Roedd gobaith am dyrfa enfawr am y gêm gyntaf Ewropeaidd yma ar Nantporth ac fe gafwyd ychydig dros fil o gefnogwyr yno. Roedd dros wyth cant ar y Cae Ras yn gwylio'r Derwyddon. Torfeydd eithaf da i'w gymharu â faint sydd yn mynychu gemau Uwchgynghrair Cymru (neu Gynghrair Huws Gray i'r Derwyddon) - ond tybed oni ddylid disgwyl mwy? Oes yna ddim diddordeb mewn gemau Ewropeaidd yn ardal Wrecsam - neu a ydi'r Blue Square yn ddigon da? Er bod selogion Bangor yno yn eu heidiau, hwyrach y dylai mwy o gefnogwyr peldroed yr ardal fod wedi gwneud eu ffordd yno?